cyanic-selkie/wikianc huggingface dataset:
ელესდი
ელესდი ან ელესდი-25 (Lysergic acid diethylamide, LSD) — ნახევრადსინთეზური ფსიქოაქტიური ნივთიერება, რომელიც ადამიანში იწვევს ჰალუცინაციებს (დახუჭული და გახელილი თვალით), დროის, სივრცის და ცნობიერების შეცვლას, სინესთეზიებს (ფერების მოსმენა, სუნის დანახვა). ლსდ-ს აღმოჩენამ, მისი საშუალებით განცდილმა აქამდე უცნობმა ფსიქიკურმა მდგომარეობებმა, ხედვამ და ასევე მისმა შემდგომმა შესწავლამ, მნიშვნელოვანი გავლენა მოახდინა ფსიქიატრიაზე, ფილოსოფიაზე, ხელოვნებაზე და იმდროინდელ კონტრ-კულტურაზე.
ელესდი პირველად 1938 წელს შვეიცარიელმა მეცნიერმა ალბერტ ჰოფმანმა დაასინთეზა. „ელესდი -25“ როგორც თავად ალბერტ ჰოფმანი განმარტავს ლაბორატორიაში მიცემული კოდური სახელია, რომელიც ლიზერგინული მჟავის ამიდების სერიის სინთეზის დროს, როგორც რიგით 25-ე სუბსტანციას მიენიჭა მიუხედავად ამისა ნივთიერების ჭეშმარიტი ბუნება წლების მანძილზე უცნობი იყო მისი შემქმნელისთვის მანამ სანამ 1943 წელს, 16 აპრილს ლაბორატორიაში მუშაობისას შემთხვევით თითებიდან შეწოვის შედეგად იგი მის ორგანიზმში არ მოხვდა, რაოდენობა ძალიან მცირე იყო თუმცა საკმარისი, რომ ჰოფმანს მისი ფსიქოაქტიური ბუნება შეეგრძნო. სამი დღის შემდეგ 19 აპრილს, მან ამჯერად უკვე გამიზნულად 10 მლ წყალში განზავებული, 250 მიკროგრამი (0.25 მილიგრამი) ლსდ per os მიიღო (დოზა რომელიც მისი აზრით ზღვრული რაოდენობა უნდა ყოფილიყო ეფექტის შესაგრძნობად). რეალურად კი ზღვრული დოზა 20 მიკროგრამია.
დღესდღეობით ჰალუცინოგენები რომლებიც საქართველოში ბლოტერების (პატარა, ჰალუცინოგენით გაჟღენთილი ქაღალდები), განსაკუთრებით კი სითხის და ფხვნილის სახით იყიდება, როგორც ლსდ, შემთხვევების აბსოლუტურ უმრავლესობაში საერთოდ არ შეიცავს ელესდის და სულ სხვა ქიმიური ჯგუფის ჰალუცინოგენს, ბევრად უფრო იაფფასიან რომელიმე ფენეთილამინს წარმოადგენენ. უარეს შემთხვევაში, მომხმარებელი მეცნიერულად შეუსწავლელ, ახალ ექსპერიმენტულ ნაერთს იღებს, რომლის შესაძლო შედეგებიც, ახლო და შორეულ მომავალში ჯანმრთელობაზე უცნობია.
ტოქსიკოლოგიური მონაცემები
შედარებისთვის: ელესდის საშუალო დოზა 1.5 მიკროგრამი/კილოგრამზეა (0.0015 მილიგრამი/კილოგრამზე)
ელესდის LD50 (საშუალო სასიკვდილო დოზა) ვარირებს სახეობებს შორის, ყველაზე დაბალი იგი კურდღლებშია 0.3მგ/კგ ინტრავენურად. ვირთაგვებში სასიკვდილო დოზა გაცილებით მაღალია 16.5მგ/კგ ინტრავენურად ცხოველებში სიკვდილს პარალიზი და რესპირატორული სისტემის უკმარისობა იწვევდა. მაიმუნებში (Macaca Mulatta) 1მგ/კგ (1000 მკგ/კგ) ინტრავენურმა ინექციამ არ გამოიწვია არც სასიკვდილო გამოსავალი და არც პერსისტენტული სომატური ცვლილებები ადამიანებში არ არის დადასტურებული სიკვდილის შემთხვევა რომელიც ლსდ-ს ზედოზირებამ გამოიწვია. 8 ინდივიდმა რომლებმაც შემთხვევით ლსდ-ს ძალიან დიდი ოდენობა მიიღო და დაუფიქსირდათ ლსდ-ს კონცენტრაცია 1000-7000 მიკროგრამი 100 მლ პლაზმაში კომატოზურ მდგომარეობაში მოთავსდნენ საავადმყოფოში, აღენიშნებოდათ ჰიპერთერმია, ღებინება, მსუბუქი სისხლდენა კუჭიდან და რესპირატორული პრობლემები. არცერთი შემთხვევა ფატალურად არ დამთავრებულა, ჯანმრთელობის მხრივ არ აღენიშნათ ნარჩენი ეფექტები.
სქოლიო
კატეგორია:ჰალუცინოგენი
ირლანდიის კინემატოგრაფია
ისტორია
პირველი სტუდია გაიხსნა 1958 წელს (Ardmore Studios), ქალაქ ბრეიში.
1981 წელს მუშაობა დაიწყო „ირლანდიის კინოსაბჭომ“.
1992 წელს გაიხსნა „ირლანდიის კინოს ინსტიტუტი“.
ირლანდია გადასაღები მოედნის როლში
საგადასახადო უპირატესობების გამო ირლანდია მიმზიდველია ჰოლივუდური კინომწარმოებლებისთვის. ირლანდიაში გადაიღეს „The Quiet Man“ (ჩუმი ადამიანი, 1952), „Braveheart“ (მამაცი გული, 1995), „Reign of Fire“ (ცეცხლის ძალაუფლება, 2002), „King Arthur“ (მეფე არტური, 2004). პირველი ფილმი, რომელიც გადაიღეს ორ კონინენტზე, „A Lad from Old Ireland“ წარმოადგენდა გამოგონილ ისტორიას ღარიბ ირლანდიელზე, რომელიც ფულის საშოვნელად ამერიკაში გაეგმზავრა.
Top 10 (2005)
2005 წლის გამოკითხვისას ირლანდიის მცხოვრებლებმა აირჩიეს 10 საუკეთესო ირლანდიური ფილმი:
ირლანდიური კინო და ჯილდოები
Irish Film and Television Awards-ის ჯილდო მიიღო:
სქოლიო
კატეგორია:ირლანდიის კინემატოგრაფია
ვალენტინუსი (პაპი)
მინი|მარჯვნივ|ვალენტინუსი ვალენტინუსი (Valentinus PP.; დ. უცნობია — გ. 16 სექტემბერი, 827) — რომის პაპი 827 წლის 1 სექტემბერი — 16 სექტემბერი.
ვალენტინუსი აირჩიეს 827 წლის 1 სექტემბერ და რომის პაპი იყო დაახლოებით ორი კვირა 827 წლის 16 სექტემბრამდე. მისი გარდაცვალების შემდეგ პაპად აირჩიეს გრიგოლ IV. ვალენტინუსის პონტიფიკატი იმდენად მცირე იყო, რომ მან ვერ შეძლო რამე განსაკუთრებულის გაკეთება.
რესურსები ინტერნეტში
კატეგორია:რომის პაპები კატეგორია:პიროვნებები გაურკვეველი დაბადების თარიღით კატეგორია:გარდაცვლილი 16 სექტემბერი კატეგორია:გარდაცვლილი 827
ბობ კლოუზი
რადო ბობ კლოუზი (დ. 1944) — ინგლისელი მუსიკოსი და ფოტოგრაფი. იგი იყო ჯგუფ პინკ ფლოიდის ერთ-ერთი პირველი წევრი, თუმცა დატოვა იგი პირველი სინგლის Arnold Layne ჩაწერის შემდეგ.
Abdabs
ჯგუფი The Abdabs (ასევე ცნობილია, როგორც The Screaming Abdabs) იყო როჯერ უოტერსის, რიჩარდ რაიტის, ნიკ მეისონის, კლაივ მეტკალფის, კიტ ნობლისა და ჯულიეტ გეილის ჯგუფი. ამ ჯგუფს, მეტკალფის, ნობლისა და გეილის წასვლის შემდეგ შეუერთდნენ სიდ ბარეტი და ბობ კლოუზი. იმ პერიოდში ახალმა კოლექტივმა, სიდ ბარეტის შემოთავაზებით, დაირქვა The Pink Floyd Sound.
კლოუზი უფრო მეტად იყო დაინტერესებული ჯაზითა და ბლუზით, ამიტომაც მან დატოვა ჯგუფი და არქიტექტურის შესწავლა განაგრძო.
უკანასკნელი წლები
ცნობილია, რომ სწორედ კლოუზმა დაუკრა ჯგუფის პირველ ჩანაწერებზე Lucy Leave/I'm a King Bee.
2006 წელს კლოუზმა დაუკრა დევიდ გილმორის მესამე სოლო ალბომზე On an Island.
2007 წელს მან მიიღო მონაწილეობა “ბიბისის” მომზადებულ რადიოგადაცემაში “Days In The Life”, რომელიც მიეძღვნა პინკ ფლოიდის 40 წლის იუბილეს. გადაცემის პირველ ნაწილში მან ისაუბრა სიდ ბარეტთან თანამშრომლობის პერიოდზე.
რესურსები ინტერნეტში
კატეგორია:ინგლისელი გიტარისტები კატეგორია:პინკ ფლოიდის წევრები კატეგორია:დაბადებული 1944
მოლი რინგუოლდი
მოლი კეტლინ რინგუოლდი (დ. 18 თებერვალი, 1968) — ამერიკელი მსახიობი და მწერალი.
რინგუოლდმა პირველი მნიშვნელოვანი როლი NBC-ის სიტკომში ფაქტები ცხოვრების შესახებ მოიპოვა, მას შემდეგ, რაც ქასთინგის რეჟისორი მიუზიკლის ენი სასცენო დადგმაში ობოლი გოგონას როლის მისი შესრულებით მოიხიბა. 1982 წელს რინგუოლდმა შექსპირის პიესაზე ქარიშხალი დაფუძნებილ ამავე სახელწოდების ფილმში მირანდას როლი შეასრულა, რამაც მას კატეგორიაში წლის ახალი ვარსვლავი ოქროს გლობუსის ნომინაცია მოუტანა.
რინგუოლდს პოპულარობა მოუტანა ჯონ ჰიუზის თინეიჯერულ ფილმებში მონაწილეობამ, ესენია: თექვსმეტი სანთელი (1984), კლუბი საუზმე (1985) და ლამაზმამი ვარდისფერში (1986). 1994 წელს მან ითამაშა სტივენ კინგის რომანის ეკრანიზაციაში წინააღმდეგობა. 2017 წლიდან მსახიობი სატელევიზიო სერიალში რივერდეილი მერი ენდრიუსის როლს ასრულებს.
ადრეული ცხოვრება
რინგუოლდი კალიფორნიის შტატის ქალაქ როზვილში ადელ ედით და რობერტ სკოტ რინგუოლდების ოჯახში დაიბადა. იგი ნაწილობრივ შვედური წარმოშობისაა. რინგუოლდმა სამსახიობო კარიერა ხუთი წლის ასაკში დაიწყო, როცა სასცენო დადგმაში ელისი საოცრებათა ქვეყანაში მიიღო მონაწილეობა. მან განათლება ლოს-ანჯელესის ფრანგულ ლიცეუმში მიიღო.
ადრეული კარიერა
1978 წელს 10 წლის რინგუოლდმა როლი მოიპოვა ბროდვეის მიუზიკლში ენი, რომელიც ლოს-ანჯელესში დაიდგა. 1979 წელს მან სატელევიზიო სიტკომში ფაქტები ცხოვრების შესახებ მიიღო მონაწილეობა. პირველი სეზონის შემდეგ სერიალის სამსახიობო შემადგენლობა განაახლეს, რის შედეგადაც სიტკომს მსახიობთა დიდი ნაწილი, მათ შორის რინგუოლდი გამოეთიშა. მოგვიანებით მან განაცხადა, რომ იგი მსახიობმა ნენსი მაკ-კეონმა ჩაანაცვლა.
1982 წელს რინგუოლდმა შექსპირის პიესაზე დაფუძნებულ ფილმში ქარიშხალი მირანდას როლი შეასრულა, რომლისთვისაც ოქროს გლობუსის ნომინაცია დაიმსახურა.
ვარსკვლავობა
რინგუოლდს ცნობადობა და კრიტიკული აღიარება მოუტანა ჯონ ჰიუზის ფილმმა თექვსმეტი სანთელი (1984). ფილმში მან სამანტა ბეიკერის როლი შეასრულა, რომლის მეთექვსმეტე დაბადების დღეც ოჯახის წევრებს ავიწყდებათ. მსახიობს კიდევ უფრო მეტი წარმატება მოუტანა ჰიუზის მორიგმა ფილმმა კლუბი საუზმე (1985), რომელმაც როგორც კომერციული, ასევე კრიტიკული წარმატება დაიმსახურა. რინგუოლდმა ფილმში მდიდარი და განებივრებული მოზარდი კლერ სტენდიშის როლი შეასრულა, რომელმაც გაკვეთილები საყიდლებზე წასვლის მიზნით გააცდინა. მსახიობის შესრულებამ დადებითი შეფასებები დაიმსახურა.
მომდევნო წელს რინგუოლდმა მთავარი როლი შეასრულა ჰიუზის მორიგ წარმატებულ ფილმში ლამაზმანი ვარდისფერში. იმავე წელს მას შესთავაზეს როლი ჰიუზის ფილმში რაღაც მშვენიერი, რომელზეც უარი თქვა, რადგან მისი წინა როლების მსგავსი იყო.
1986 წელს რინგუოლდის ფოტო ტაიმის 26 მაისის გამოცემის გარეკანზე დაიბეჭდა.
გრენლანდიის დემოგრაფია
მოცემულ სტატიაში წარმოდგენილია გრენლანდიის დემოგრაფიული მახასიათებლები, მათ შორის მოსახლეობის სიმჭიდროვე, ეთნიკურობა, განათლების დონე, მოსახლეობის ჯანმრთელობის მდგომარეობა, ეკონომიკური სტატუსი, რელიგიური მდგომარეობა და მოსახლეობის სხვა ასპექტები.
მოსახლეობა
56 344 (ივლისი 2007)
ასაკობრივი სტრუქტურა
0-14 წელი: 24% (კაცი 6 926; ქალი 6 597)
15-64 წელი: 69.1% (კაცი 20,901; ქალი 18,012)
65 წელი და მეტი: 6.9% (კაცი 1,873; ქალი 2,035) (2007)
შობადობის კოეფიციენტი
16,01 დაბადებული ყოველ 1 000 მოსახლეზე (2007)
მოლი რინგუოლდი
1990-2010
1990 წელს რინგუოლდმა ითამაშა ჯეიმზ სკოტის რომანტიკულ კომედიაში გამდიდრება. იმავე წელს მსახიობი ფილმში ბეტსის ქორწინება ბეტსი ჰუპერის როლში გამოჩნდა. ფილმმა კომერციული წარმატება მოიპოვა, თუმცა არაერთგვაროვანი შეფასებები მიიღო. გავრცელებული ინფორმაციის თანახმად, რინგუოლდმა უარი თქვა მთავარ როლებზე ფილმებში: ლამაზმანი (1990) და მოჩვენება (1990).
გრენლანდიის დემოგრაფია
მიგრაციის სალდო
-8.38 მიგრანტი ყოველ 1 000 მოსახლეზე (2007)
მოლი რინგუოლდი
1990-2010
1992 წელს რინგუოლდმა მონაწილეობა მიიღო ფილმში ის, რისთვისაც ღირს ცხოვრება: ელისონ გერცის ისტორია, რომელიც შიდსის აქტივისტი ელისონ გერცის ცხოვრებაზეა დაფუძნებული.
გრენლანდიის დემოგრაფია
რელიგია
ევანგელისტური ლუთერანები
რესურსები ინტერნეტში
კატეგორია:გრენლანდია კატეგორია:გრენლანდიის დემოგრაფია
მოლი რინგუოლდი
1990-2010
1994 წელს მსახიობმა ფრენი გოლდსმიტის როლი შეასრულა სატელევიზიო მინისერიალში წინააღმდეგობა, რომელიც სტივენ კინგის ამავე სახელწოდების რომანის ადაპტაციას წარმოადგენს. სერიალისთვის რინგუოლდმა დადებითი გამოხმაურება დაიმსახურა. 1995 წელს იგი მთავარ როლში გამოჩნდა ეროტიულ ფილმში მავნებელი, რომელიც მედიცინის სტუდენტისა და კოლეჯის ბეისბოლის ვარსკვლავის ურთიერთობის შესახებ მოგვითხრობს. ფილმში მსახიობმა მოსაზღვრე პიროვნული აშლილობის მქონე პერსონაჟის როლი შეასრულა.
2001 წელს მსახიობის კამეო შედგა კომერციულად წარმატებულ პაროდიულ ფილმში არასაბავშვო ფილმი, რომლისთვისაც მან MTV-ის ჯილდოს ნომინაცია მოიპოვა.
2006 წელს რინგუოლდმა ითამაშა სატელევიზიო ფილმში დავიწყებული ცოლები. იმავე წელს მსახიობმა ჩერითი ჰოუპ ვალენტაინის როლი შეასრულა ბროდვეის მიუზიკლში ტკბილი ჩერითი. რინგუოლდმა მონაწილეობა მიიღო ABC-ის საოჯახო სერიალში ამერიკელი თინეიჯერის საიდუმლო ცხოვრება (2008-2013), რომელშიც მან მთავარი პერსონაჟის დედის როლი შეასრულა.
არქილოქე
არქილოქე (Archilochos), ძვ. წ. VII საუკუნის ბერძენი პოეტი. არისტოკრატისა და მხევლის უკანონო ვაჟი. მკვიდრი კ. პაროსისა, სადაც გაატარა სიცოცხლის მეტი ნაწილი. იბრძოდა როგორც დაქირავებული ჯარისკაცი. დაიღუპა პაროსელთა და ნაქსოსელთა შეტაკებაში.
მისი შემოქმედება, რომელმაც ფრაგმენტების სახით მოაღწია, გვაცვიფრებს ჟანრობრივი და რიტმული მრავალფეროვნებით. წერდა ელეგიებს, ჰიმნებს, იგავებს, ეპოდებს. არქილოქე ითვლება იამბიკური პოეზიის მამათავრად. მის სახელთანაა დაკავშირებული ლირიკული სტროფის რამდენიმე სახე, დაქტილურ-ტროქეული ლექსის თავისებური ფორმა და მუსიკალურ-საშემსრულებლო ხელოვნების მთელი რიგი სიახლენი.
არქილოქე პირველი პოეტია, რომელმაც საკუთარი ვნებანი, პირადი სიხარული თუ ტკივილები პოეზიის საგნად აქცია. მხიარული და გონებამახვილი, მიამიტი და სარკასტი, მეომარი და მიჯნური ფატალისტი და ჰედონისტი - ასეთია მისივე ლექსების მიხედვით არქილოქეს ლიტერატურული პორტრეტი. პლატონი "ბრძენთა ბრძენს" უწოდებს მას. არქილოქეს შემოქმედებამ დიდი გავლენა მოახდინა ბერძნულ ტრაგედიისა და კომედიოგრაფიის განვითარებაზე, არქილოქეს ნაწარმოებებს ასწავლიდნენ სკოლებში, მის ლირიკულ ლექსებს ისევე ასრულებდნენ რაფსოდები, როგორც ჰომეროსისა და ჰესიოდეს ეპიკურ ქმნილებებს. მისგან სწავლობდნენ ჰორაციუსი და კატულუსი. ძვ. ბერძნები ჰომეროსის გვერდით იხსენიებდნენ. არქილოქეს სახელს და მის სადიდებლად საკურთხეველიც კი ააგეს. ამ საკურთხეველის ნანგრევებზე შემორჩენილმა წარწერებმა არქილოქეს ბიოგრაფია და ლექსთა ნაწყვეტები შემოგვინახა.
დელტონა (ფლორიდა)
დელტონა (Deltona) — ქალაქი აშშ-ში, ფლორიდის შტატში, ვოლუსის რაიონში. მდებარეობს ორლანდოსა და დეიტონას სანაპიროებს შორის. 2011 წლის მონაცემებით ქალაქში 85 219 ადამიანი ცხოვრობს.
სქოლიო
კატეგორია:ფლორიდის ქალაქები
ჯორჯიის თანამედროვე ხელოვნების მუზეუმი
ჯორჯიის თანამედროვე ხელოვნების მუზეუმი (ინგლ. The Museum of Contemporary Art of Georgia (MOCA GA)) - თანამედროვე ხელოვნების მუზეუმი ამერიკის შეერთებულ შტატებში, ჯორჯიის შტატის ქალაქ ატლანტაში, ბენეტის ქუჩაზე, რომელიც სპეციალიზირდება თანამედროვე ჯორჯიელი მხატვრების ნამუშევრების შეგროვებაზე, შენახვაზე და გამოფენაზე. ძირითადად გამოიფინება ვიზუალური ხელოვნების ნიმუშები, თუმცა გამოყოფილია სივრცეები მუსიკალური, შემსრულებლური, მულტიმედიური ხელოვნებისთვის და ასევე საგანმანათლებლო ღონისძიებებისთვის. მუზეუმი არაკომერციულია და ძირითადად ფასიანი აბონემენტების სისტემის და საზოგადოების მხარდაჭერის ხარჯზე ფუნქციონირებს.
მუზეუმში შესვლის საფასური $8-ს შეადგენს უაბონემენტო პირებისთვის, $5-ს მოსწავლეებისთვის და პენსიონერებისთვის და უფასოა აბონემენტის პქონე და სამხედრო პირებისთვის. წელიწადში მუზეუმს დაახლოებით 9,000 სტუმარი ეწვევა. აბონემენტის მქონე პირებს ასევე ეძლევათ უფლება უფასოდ ან ნაკლებ ფასად დაესწრონ სპეციალურ დახურულ ღონისძიებებს და სააბონემენტო პროგრამებს, მაგ. საუბრებს მხატვრებთან და დახურულ გამოფენებს.
ისტორია
ჯორჯიის თანამედროვე ხელოვნების მუზეუმი დაარსებული იყო 2000 წელს დევიდ ს. გოლდენის და ანეტ კონ-სკელტონის მიერ, პირველი გამოფენა 2002 წელს გაიმართა. დევიდ ს. გოლდენი კერძო უძრავ ქონებაში ინვესტიციებით დაკავებული კომპანიის დირექტორი იყო, ანეტ კონ-სკელტონს კი მხატვრობის გამოცდილება ჰქონდა. აქამდე ჯორჯიის შტატში არ იყო მეორე მსოფლიო ომის შემდგომი პერიოდის რეგიონალურ ხელოვნებას მიძღვნილი დაწესებულება და მუზეუმის ერთ-ერთი მიზანი ჯორჯიული კულტურის განვითარება გახდა.
მუზეუმის თავდაპირველ კოლექციას საფუძველი დევიდ ს. გოლდენის და მისი კომპანიის პირადმა კოლექციამ დაუდო. პირველი დირექტორი ანეტ კონ-სკელტონი გახდა, რომელიც პოზიციას დღესაც იკავებს (2021 წ. კოლექცია თავდაპირველად პიჩტრის ქუჩაზე ინახებოდა, მაგრამ საგამოფენო სივრცე არასაკმარისი გამოდგა. 2005 წლის იანვარში მუზეუმი სანთრაატ პლაზას შენობაში გადავიდა, მაგრამ პლაზა რამდენიმე წელიწადში დაიხურა. დღევანდელ ლოკაციაში ტულას ხელოვნების ცენტრის შენობაში ბენეტის ქუჩაზე კოლექცია 2007 წელს გადავიდა. 2008 წლის გაზაფხულში საგამოფენი სივრცე მიმდებარე გალერეებზეც გაფართოვდა. დღეს მუზეუმი ხელოვნების ცენტრის ნახევარს იკავებს.
კოლექცია
მუზეუმის მუდმივი კოლექცია შედგება 1945 წლიდან დღევანდელ პერიოდამდე შექმნილი 200 ჯორჯიელი მხატვრის დაახ. 600 ნამუშევრისგან. მათგან უმეტესობა ვიზუალური ხელოვნების ნიმუშებია - ფერწერა, ფოტოგრაფია და ა.შ. კოლექციის უმეტესობას დღემდე გოლდენის თავდაპირველი კოლექცია შეადგენს, თუმცა მუზეუმი აქტიურად აგრძელებს შემგროვებლით საქმიანობას.
გამოფენები
დროებით გამოფენებში აქცენტი ჯორჯიელ მხატვრებზე კეთდება. ხანდახან მათ უცხოელ ან სხვა შტატებში მოღვაწე მხატვრებთან ერთად გამოფენენ ჯორჯიელი მხატვრების გლობალურ კონტექსტში საჩვენებლად. მუზეუმში გამოიფინებოდნენ ისეთი მხატვრები, როგორც შერილ გოლდსლეჯერი, ჰერბერტ კრისი, კოჯო გრიფინი, ჰოუპ ჰილტონი და სხვები. წარსული გამოფენების ნახვა შესაძლებელია მუზეუმის ოფიციალურ გვერდზე. გამოფენებს ხშირად თან ახლავს მხატვართან ან კურატორთან გამოფენასთან დაკავშირებული საუბარი, სადაც  სტუმრებს კითხვების დასმის საშუალებაც აქვთ. იმართება ასევე სკოლის მოსწავლეების და დამწყები მხატვრების შეხვედრები პროფესიონალ მხატვრებთან.
სქოლიო
კატეგორია: მუზეუმები კატეგორია: ჩრდილოეთი ამერიკის მუზეუმები კატეგორია: ამერიკის შეერთებული შტატების მუზეუმები კატეგორია: ჯორჯიის მუზეუმები კატეგორია: ატლანტას მუზეუმები კატეგორია: ხელოვნების მუზეუმები
უკანეთი
უკანეთი — სოფელი საქართველოში, იმერეთის მხარის წყალტუბოს მუნიციპალიტეტში (მუხიანის თემი), მდებარეობს იმერეთის დაბლობზე. ზღვის დონიდან 85 მეტრი, წყალტუბოდან 25 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 319 ადამიანი.
სქოლიო
კატეგორია:წყალტუბოს მუნიციპალიტეტის სოფლები
376
თარიღი უცნობია
*
გალაქსიისებრნი
გალაქსიისებრნი (Galaxiidae) — თევზების ოჯახი გალაქსიისნაირთა რიგისა. ახლო დგანან ორაგულისებრებთან. სხეულის სიგრძე 30 (იშვიათად 58) სმ-მდეა. ცნობილია რამდენიმე ათეული სახეობა. გავრცელებულია ახალი ზელანდიის, ტასმანიის, სამხრეთ ავსტრალიის, სამხრეთ აფრიკის, ფოლკლენდის კუნძულებისა და სამხრეთ ამერიკის სანაპირო და მტკნარ წყლებში. ზოგი სახეობა მაგ., ახალზელანდიური გალაქსია (Galaxias attenuatus), ტოფობისათვის მდინარეებიდან ზღვაში შედის და სანაპირო მცენარეებზე ყრის ქვირითს. გალაქსიისებრნი უმთავრესად უხერხემლო ცხოველებით იკვებებიან. ზოგ სახეობას ადგილობრივი სარეწაო მნიშვნელობა აქვს.
ლიტერატურა
კატეგორია:სხივფარფლიანი თევზები
ლეგოგიე
დემოგრაფია
2014 წლის აღწერის მონაცემებით სოფელში ცხოვრობს 98 ადამიანი.
სქოლიო
კატეგორია:სენაკის მუნიციპალიტეტის სოფლები
ცამეტი კოლონია
right|thumb| თავდაპირველი [[აშშ-ის დროშა 13 ვარსკვლავითა და 13 ზოლით, რომლებიც 13 კოლონიას გამოხატავდა.]] right|thumb ცამეტი კოლონია — ბრიტანეთის 13 კოლონია ჩრდილოეთ ამერიკაში, რომლებმაც 1776 წელს ხელი მოაწერეს დამოუკიდებლობის დეკლარაციას და ოფიციალურად გამოაცხადეს ბრიტანეთის იმპერიის ხელისუფლებისადმი დაუმორჩილებლობა. ამ ნაბიჯის შედეგი გახდა ამერიკის შეერთებული შტატების შექმნა და ომი დამოუკიდებლობისთვის.
ინგლისის 13 კოლონიის მიერ დამოუკიდებლობის მოპოვება
1607 წელს 129 ადამიანმა სამი ხომალდით გადალახა ატლანტის ოკეანე და ამერიკის კონტინეტზე პირველი ინგლისური მუდმივი კოლონია — ჯეიმსთაუნი დააარსა. ლონდონის სავაჭრო კომპანიამ, რომელმაც მეფე ჯეიმზ I-ის თანხმობით ეს მოგზაურობა უზრუნველყო, მალე კოლონისტების სხვა ხომალდებიც გაგზავნა ამერიკის ნაპირებისკენ. 1620 წელს ერთ-ერთი მათგანი, „მეიფლაუერი“, რომლის გემბანზეც 41 ინგლისელი პურიტანი იმყოფებოდა, კურსს ასცდა და მასაჩუსეტსის ჩრდილოეთით მიადგა ნაპირს. ამ ადამიანებმა, რომელთაც შემდგომში პილიგრიმი მამები უწოდეს, დააარსეს საკუთარი დასახლება და მას პლიმუტი უწოდეს.
1732 წლამდე ატლანტის ოკეანის ჩრდილოამერიკულ სანაპიროზე 13 ასეთი ინგლისური კოლონია შეიქმნა.
კოლონიებს გუბერნატორები მართავდნენ, რომლებსაც მეფე, აზნაური ან სავაჭრო კომპანია ნიშნავდა იმისდა მიხედვით, თუ ვის ჰქონდა საკუთრების უფლება ამა თუ იმ კოლონიაზე. დანიშნული გუბერნატორების გარდა, კოლონიების მმართველობაში მონაწილეობდა ადგილობრივი მიწათმფობელებთაგან არჩეული სახალხო წარმომადგენლობითი ორგანო. ეს ორგანო მონაწილეობას იღებდა საკონონმდებლო საქმიანობაში და ამტკიცებდა საგადასახადო კანონებს. ცალკეულ ქალაქებსა და საგრაფოებს თვითმმართველობა ჰქონდათ.
ჩაიზე ახალი გადასახადების დაწესების გამო, ინდიელებად გადაცმული ბოსტონელი კოლონისტები აიჭრნენ ნავსადგურში მდგარ ჩაით დატვირთულ ხომალდზე, რომელიც აღმოსავლეთ ინდოეთის ინგლისურ სავაჭრო კომპანიას ეკუთვნოდა და პროტესტის ნიშნად, მთელი ტვირთი ოკეანეში გადაყარეს („ბოსტონის ჩაის სმა“, 1773). როდესაც საპასუხოდ, ინგლისის პარლამენტმა მასაჩუსესტის წინააღმდეგ სადამსჯელო კანონები მიიღო, ცამეტივე კოლონიის წარმომადგენლები შეიკრიბნენ ფილადელფიაში პირველ კონტინენტურ კონგრესზე (1774) და ბრიტანული საქონლის ბოიკოტირება გადაწყვიტეს. მასაჩუსეტსის სამხედრო გუბერნატორმა კოლონისტების რამდენიმე ლიდერის დაპატირება დააპირა. მაშინ კოლონისტებმა მეფის ჯარს საკუთარი შეარაღებული რაზმები დაუპირისპირეს და ბრძოლა გაუმართეს ლექსინგტონსა და კონკორდთან (1775). ასე დაიწყო ამერიკული კოლონიების ომი ინგლისისგან დამოუკიდებლობის მოსაპოვებლად. ამერიკელი ჯარის მთავარსარდლად II კონტინენტურმა კონგრესმა ჯორჯ ვაშინგტონი (1732-1799, შემდგომ აშშ-ის პირველი პრეზიდენტი) დანიშნა და 1776 წელს ინგლისისგან დამოუკიდებლობა გამოაცხადა.
კოლონისტების არმია არასაკმარისად აღჭურვილი და ცუდად შეიარაღებული იყო. მას უჭირდა მეფის ჯარისათვას წინააღმდეგობის გაწევა. კოლონისტების საბოლოო გამარჯვებისათვის გადამწყვეტი მნიშვნელობა ჰქონდა საფრანგეთის დახმარებას (1778). ფრანგ არისტოკრატ მარკიზ დე ლაფაიეტთან ერთად ვაშინგტონმა 1781 წელს იორკთაუნთან შეძლო ბრიტანეთის არმიის მთავარი ნაწილების დამარცხება. ბრიტანეთმა 1783 წელს პარიზის ზავით აღიარა 13 კოლონიის დამოუკიდებლობა.
ცამეტი კოლონია
დამოუკიდებლობის დეკლარაციას მოაწერეს („გეოგრაფიული“ მიმდევრობით):
დანარჩენი ბრიტანული კოლონიები ჩრდილოეთ და ცენტრალურ ამერიკაში (5 კოლონია თანამედროვე კანადის ტერიტორიაზე, 2 კოლონია შემდგომში გახდა ფლორიდის შტატი, და 8 კოლონია კარიბის ზღვის კუნძულებზე.) რევოლუციას არ შეუერთდა და ბრიტანეთის ერთგულება შეინარჩუნა.
ლიტერატურა
კატეგორია:აშშ-ის ისტორია
ნიაგარის ჩანჩქერი
thumb|230px|ნიაგარას ჩანჩქერი
ნიაგარის ჩანჩქერი — სამი ჩანჩქერისაგან შემდგარი წყალვარდნილთა სისტემა, მდებარეობს აშშ-სა და კანადის სახელმწიფო საზღვარზე. ჩანჩქერები მდებარეობენ ამერიკის შტატ ნიუ-იორკსა და კანადის პროვინცია ონტარიოს საზღვარზე. ნიაგარის სიახლოვეს მდებარეობს აშშ-ს ქალაქი ბუფალო. ჩრდილოეთ ამერიკის ყველაზე მაღალი ჩანჩქერის სიმაღლე შეადგენს 52 მეტრს.
იგი უძველეს დროში წარმოიქმნა, მეცნიერები ვარაუდობენ რომ ჩანჩქერი ნიაგარა დედამიწის უკანასკნელ გამყინვარების დროს შეიქმნა. 1848 წლის 29 მარტს ამ ჩანჩქერზე ერთ-ერთი ყველაზე უცნაური მოვლენა მოხდა, ნიაგარის ჩანჩქერი გაჩერდა. ეს გამოიწვია ამ დღეს არსებულმა ძლიერმა ქარმა, რომელმაც ერის ტბაში მდებარე ყინული დაძრა. ყინული ტბიდან მდინარე ნიაგარაზე გადავიდა და უზარმაზარმა მასამ გადაკეტა მდინარე ქალაქ ბუფალოს სიახლოვეს, ეს მოვლენა დაახლოებით 30 საათს გაგრძელდა.
რესურსები ინტერნეტში
კატეგორია:კანადის ჩანჩქერები კატეგორია:აშშ-ის ჩანჩქერები
ანა ფოტიგა
ანა ელიჟბიეტა ფოტიგა, ქალიშვილობისას - კავიცკა, პოლ.Anna Elżbieta Fotyga (დ.1957 წ.) - პოლონეთის პოლიტიკური და საზოგადო მოღვაწე, საგარეო საქმეთა მინისტრი 2006-07 წლებში, ევროპარლამენტის წევრი, "ევროპელი კონსერვატორების და რეფორმისტების პარტიის" გენერალური მდივანი.
ადრეული კარიერა
ანა ფოტიგამ დაამთავრა გდანსკის უნივერსიტეტის სავაჭრო-ეკონომიკური ფაკულტეტი 1981 წელს, რის შემდეგაც მუშაობდა პროფკავშირული ორგანიზაცია "სოლიდარობის" საერთაშორისო განყოფილებაში. ერთპარტიული პოლიტიკური სისტემის ლიკვიდაციის შემდეგ 1989-92 წწ. იგი ხელმძღვანელობდა "სოლიდარობის" საგარეო საქმეთა ბიუროს, ასევე ასწავლიდა ინგლისურ და რუსულ ენებს. 1991 წელს ის სტაჟირებაზე იმყოფებოდა აშშ-ში შრომის დეპარტამენტში, ასევე გადიოდა კურსებს ნიუ-იორკის კორნელის უნივერსიტეტში. მოგვიანებით ფოტიგა მუშაობდა შრომის საერთაშორისო ორგანიზაციის ექსპერტად, აგრეთვე, მონაწილეობდა მსოფლიო ბანკის და ევროპის რეკონსტუქციისა და განვითარების ბანკის პროექტებში პოლონეთში.
პოლიტიკური საქმიანობა
2007-08 წლებში მუშაობდა პრეზიდენტ ლეხ კაჩინსკის ადმინისტრაციის უფროსად.
2010 წ. ანა ფოტიგა პარტიულ თანამდებობაზე საქმიანობდა თავმჯდომარის მრჩევლად საერთაშორისო საკითხებში. მომდევნო წელს მან განაახლა სადეპუტატო მოღვაწეობა ჯერ სეიმის წევრად, მოგვიანებით კი - ევროპარლამენტში, სადაც ხუთი წლის განმავლობაში მუშაობდა საგარეო საქმეთა კომიტეტში და თავდაცვისა და უსაფრთხოების ქვეკომიტეტში. 2020 წლის სექტემბერში იგი არჩეული იქნა "ევროპელ კონსერვატორთა და რეფორმატორთა პარტიის" გენერალურ მდივნად.
2020 წელს პოლონელი დიპლომატი შევიდა ნატოს გენერალური მდივნის მიერ ათი ექსპერტისგან შექმნილ ჯგუფში, რომელიც ჩრდილო-ატლანტიკური ორგანიზაციის რეფორმირებაზე მუშაობს.
საქართველოსთან ურთიერთობა
2007 წლის თებერვლის ბოლოს მინისტრის რანგში ანა ფოტიგა თბილისში იმყოფებოდა. შეხვედრებზე განხილვის ძირითად თემებს წარმოადგენდა პოლონეთის მხრიდან საქართველოს მხარდაჭერის კონკრეტული საკითხები, კონფლიქტურ ზონებში ეუთოს ან ევროკავშირის სამშვიდობო ძალების განთავსების შემთხვევაში პოლონური კონტინგენტის გაგზავნის საკითხი, აგრეთვე, ლეხ კაჩინსკის ვიზიტის მომზადება, რომელიც აპრილში იყო დაგეგმილი.
2009 წელს იგი თბილისში დაბრუნდა შრომის საერთაშორისო ორგანიზაციის მისიის მეთაურად. ვინაიდან მანამდე ეს ოფისი არ ფუნქციონირებდა, ანა ფოტიგას არაერთი საკადრო, ორგანიზაციული და ლოგისტიკური საკითხის გადაჭრა მოუხდა. 2010 წლის 25 აგვისტოს ის გადადგა პრეზიდენტ ბრონისლავ კომოროვსკის განცხადების მიმართ პროტესტის ნიშნად მას შემდეგ, რაც ამ უკანასკნელმა სმოლენსკის ტრაგედიისას დაღუპული ლეხ კაჩინსკი საქართველოს კონტექსტში არცთუ დელიკატურად მოიხსენია.
ევროპარლამენტის წევრის რანგში 2021 წლის ნოემბერში ანა ფოტიგა საქართველოს ეწვია ორ ლიეტუველ დეპუტატთან ერთად, მაგრამ ამჯერად მისმა ვიზიტმა ნაკლებად კეთილგანწყობილ გარემოში ჩაიარა. იუსტიციის სამინისტროს მხრიდან მას არ მიეცა გლდანის პენიტენციურ დაწესებულებაში მყოფი ექს-პრეზიდენტის მიხეილ სააკაშვილის მონახულების საშუალება, რის გამოც დელეგაციისა და საქართველოს ხელისუფლების წარმომადგენლებმა ერთმანეთის მიმართ კრიტიკული აზრები საჯაროდ გაცვალეს.
ანა ფოტიგა აქტიურად ახორციელებს საქართველოს მხარდაჭერას რუსეთთან მიმართებაში, მაგალითად, ხაზს უსვამს რუსეთის ხელისუფლებაზე ეფექტიანი ზეწოლის გაგრძელების აუცილებლობას, რათა 2008 წლის 12 აგვისტოს ცეცხლის შეწყვეტის შესახებ დოკუმენტით აღებული ვალდებულებები სრულად შესრულდეს.
რეგულარულად იგი აკეთებს კომენტარებს, აგრეთვე, საქართველოს შიდაპოლიტიკურ საკითხებზე, რომლის მთავარი არსი ევროპულ ფასეულობებთან თავსებადი სამართლებრივი სისტემის შექმნაში მდგომარეობს.
რესურსები ინტერნეტში
პირადი ვებ-გვერდი
გვერდი ტვიტერში
სქოლიო
კატეგორია: დაბადებული 1957 კატეგორია:პოლონელი პოლიტიკოსები კატეგორია:პოლონელი ქალი პოლიტიკოსები
აფხაზეთის ქედი
აფხაზეთის ქედი, ჩხალთის ქედი — მთიანი ქედი დიდი აფხაზეთის კავკასიონის სამხრეთ ფერდობზე. მდინარე ჩხალთის აუზს გამოყოს მდინარეების ამტყელის, ჯამპალის, ქუაბჩარისა და ზიმის აუზებისაგან. წარმოადგენს ბზიფის ქედის აღმოსავლეთ განშტოებას და გადაჭიმულია კავკასიონის მთავარი წყალგამყოფის პარალელურად. სიგრძე 70 კმ, სიმაღლე ზღვის დონიდან 3156 მ-მდე. თხემი დანაწევრებულია, საიდანაც ეშვება მყინვარები. აგებულია ძირითადად იურული პორფირიტებისა და ფიქალისაგან. ქედზე გავრცელებულია მთა-ტყისა და მთა-მდელოს ლანდშაფტები. მწვერვალები: შხაფიძგა (3026 მ), შოუდიდი (2756 მ), აწგარა (2735 მ), ჟურგია (2295 მ) და სხვა.
კალთები ზღვის დონიდან 1800-1900 მ-მდე დაფარულია წიფლნარითა და მუქწიწვიანი ტყით. უფრო მაღლა სუბალპური და ალპური მდელოებია.
ლიტერატურა
კატეგორია:აფხაზეთის ავტონომიური რესპუბლიკის ქედები
არქიტექტონიკა
არქიტექტონიკა (ბერძნ. architektonikē - სამშენებლო ხელოვნება), ნაგებობის კონსტრუქციული სისტემის, აგრეთვე მრგვალი ქანდაკებისა და დეკორაციული ხელოვნების მოცულობითი ნაწარმოების ნიშანდობლივი წყობა, რომელიც გამოიხატება მისი ცალკეული ნაწილების ურთიერთკავშირით, ფორმათა რიტმული განლაგებით, პროპორციებით, ნაგებობის ელემენტთა მასშტაბურობითა და ა. შ.
ფართო გაგებით არქიტექტონიკა გულისხმობს მხატვრული ნაწარმოების (სურათის, სიმფონიის, კინოფილმის, რომანისა და სხვა) ცალკეული ნაწილების, მთავარი და მეორეხარისხოვანი ელემენრების თანაზომიერ განლაგებას. ამ მნიშვნელობით არქიტექტონიკას კომპოზიციის ცნებასთან აიგივებენ.
ლიტერატურა
კატეგორია:არქიტექტურა
კოჩარა
კოჩარა — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში, მდინარე ცხენიშწყარის მარჯვენა ნაპირზე. თემის ცენტრი (სოფლები: ლაბრა, ცხენისწყალი, ჭლოუ). ზღვის დონიდან 200 მ, ოჩამჩირიდან 25 კმ. 2008 წლიდან ოკუპირებულია რუსეთის ფედერაციის მიერ.
სქოლიო
კატეგორია:კოჩარის თემის სოფლები
Devil May Cry (ანიმე ტელესერიალი)
სიუჟეტი
ანიმეს მთავარი გმირი დანტე არის ნახევრად ადამიანი, ნახევრად კი დემონი. მას შეეძლო ყოფილიყო დემონებთან ერთად თუმცა გადაწყვიტა დედამიწაზე დარჩენა, ადამიანებს შორის, გახსნა სააგენტო Devil May Cry და დაიწყო სამყაროს გასუფთავება სხვა დემონებისგან.
ოფიციალური საიტი
კატეგორია:2007 წლის ანიმე ტელესერიალები კატეგორია:Devil May Cry
სოფლის მეურნეობა
მინი|300px|მეჩაიეები [[ჩაქვი|ჩაქვში, აჭარა, 1909 წ. პროკუდინ-გორსკის ფოტო.]] სოფლის მეურნეობა — მატერიალური წარმოების ერთ-ერთი ძირითადი დარგი, სასოფლო-სამეურნეო კულტურების მოყვანა და შინაური ცხოველების მოშენება მემცენარეობისა და მეცხოველეობის პროდუქციის მიღების მიზნით. სოფლის მეურნეობის მთავარი დარგებია:
სოფლის მეურნეობა მნიშვნელოვნად არის დამოკიდებული გარემო პირობებზე: ნიადაგზე, კლიმატზე, სეზონებზე, მდებარეობაზე და სხვა. მის განვითარებაზე დიდ გავლენას ახდენენ სასოფლო-სამეურნეო მეცნიერებათა ცალკეული დარგები:
სოფლის მეურნეობის დარგში დასაქმებულია მსოფლიო მოსახლეობის 40-45 %, ამასთან განვითარებულ ქვეეყნებში ეს მაჩვენებელი არ აღემატება 5-6 %-ს.
რესურსები ინტერნეტში
*
Hamann Motorsport
Hamann Motorsport — გერმანული ავტო ტიუნინგის კომპანია, რომელიც დაარსდა 1986 წელს ლაუპჰეიმში რიჰარდ ჰამანის მიერ. თავდაპირველად კომპანია მხოლოდ BMW-ს მოდელის ავტომობილებზე მუშაობდა, თუმცა მოგვიანდებით სხვა მარკის ავტომობილების ტიუნინგიც დაიწყეც, როგორებიცაა: Ferrari, Lamborghini, Mercedes-Benz, Porsche, Fiat, Maserati, Aston Martin, Rolls-Royce, Mini, Land Rover, Bentley, Audi და McLaren.
Hamann Motorsport-ის მიერ შექმნილი პირველი ავტომობილი იყო BMW M3 (E30), რომელიც აღჭურვილი იყო 2.3ლ R4 ძრავით (ტურბოჩარჯერით). მოდელი 60 მილი/საათს 5.1 წმ-ში ავითარებდა, ხოლო მისი მაქსიმალური სიჩქარე იყო 170 მილი/საათში (273 კმ/სთ).
რესურსები ინტერნეტში
კატეგორია:გერმანული ავტო კომპანიები კატეგორია:ავტო ტიუნინგ კომპანიები კატეგორია:BMW კატეგორია:Ferrari კატეგორია:Porsche კატეგორია:Lamborghini
არქიმანდრიტი
არქიმანდრიტი (ბერძნ. archimandrites — „ფარეხის გამგე“, გადატ. „ქრისტეს სამწყსოს“ გამგებელი) — საეკლესიო წოდება. არქიმანდრიტის თანამდებობა შემოიღეს ბიზანტიაში, V საუკუნეში. არქიმანდრიტი თავდაპირველად ეწოდებოდა ეპისკოსის მიერ ეპარქიის იღუმენთაგან არჩეულ მოხელეს, რომელსაც ევალებოდა ეპარქიის მონასტრების ზედამხედველობა. მოგვიანებით, განსაკუთრებით მას შემდეგ, რაც მონასტრებზე ზედამხედველობა სპეციალურ მოხელეს — დიდ საკელარს — დაეკისრა, არქიმანდრიტობა საპატიო ტიტულად იქცა და მას ანიჭებდნენ ეპარქიის დიდმნიშვნელოვანი მონასტრების იღუმენებს. რუსეთში არქიმანდრიტობა შემოვიდა XII- XIII საუკუნეებში.
საქართველოში არქიმანდრიტობა გავრცელებული სამონასტრო თანამდებობა იყო. არქიმანდრიტს ევალებოდა საეპისკოპოსოში შემავალი მონასტრების ზედამხდევლობა-გამგებლობა. ასე, მაგ., ხანძთის მონასტრის წინამძღვარი წმ. გრიგოლ ხანძთელი (759—861) იყო ანჩის საეპისკოპოსოში შემავალი „კლარჯეთის უდაბნოების“ (მონასტრების) არქიმანდრიტი. დაახლოებით XV საუკუნიდან არქიმანდრიტობა ჩვენში საპატიო ტიტულად იქცა. ეს ტიტული მიკუთვნებული ჰქონდა ზოგ ეპისკოპოსს, რომლის ეპარქიაში რამდენიმე მონასტერი შედიოდა და არქიმანდრიტი მათ ზედამხედველ-გამგედ ითვლებოდა. ზოგ ეპისკოპოსს კი არქიმანდრიტობა მიღებული ჰქონდა მხოლოდ ერთი მონასტრის გამგებლობის გამო. XVIII საუკუნეში არქიმანდრიტის ტიტული ჰქონდათ ნეკრესისა და ნინოწმინდის ეპისკოპოსებს, რომლებიც თითო მონასტერს განაგებდნენ.
ლიტერატურა
კატეგორია:ქრისტიანობა კატეგორია:საეკლესიო წოდებები
გალების ტკიპები
გალების ტკიპები, ოთხფეხა ტკიპები (Tetrapodili) — ობობასნაირი ცხოველების ზეოჯახი. მცირე ზომის (0,1 - 0,6 მმ) ცხოველებია. აქვთ მხოლოდ წინა ორი წყვილი ფეხი, მწუწნავი პირის ორგანოები. სუნთქვისა და მხედველობის ორგანოები არა აქვთ. ცხოვრობენ მცენარეებზე და აზიანებენ მათ — იწვევენ ქსოვილების დეფორმაციას, ფოთლების სიხუჭუჭესა და ფერის შეცვლას, ყლორტების არანორმალურ დატოტვას (იხ. ქაჯისცოცხა) და სხვა. მრავალი მათგანი წარმოქმნის გალებს. საქართველოში გვხვდება გალების ტკიპების 40-ზე მეტი სახეობა. გალების ტკიპები აზიანებენ ხეხილს, ციტრუსებს, ჩაის ბუჩქს, ვაზს; ტყეში ხეებსა და ბუჩქებს. პარკებისა და ქუჩის ნარგავებს. საქართველოში ბალახოვან მცენარეებზე იშვიათად გვხვდებიან.
ბრძოლის ღონისძიებანი: იყენებენ სისტემური მოქმედების შხამებს აგროტექნიკური ღონისძიებებთან ერთად.
ლიტერატურა
კატეგორია:ტკიპები
წმინდა ლავრენტის კუნძული
thumb|right|250px|კ. წმინდა ლავრენტი წმინდა ლავრენტის კუნძული (St. Lawrence Island) – კუნძული ბერინგის სრუტის სამხრეთ ნაწილში. ჩუკოტკის ნახევარკუნძულიდან 80 კმ-ში. ადმინისტრაციულად წარმოადგენს ალასკის შტატის ნაწილს.
კუნძულის სიგრძე — 145 კმ, სიგანე — 13–დან 36 კმ-მდე, ფართობი — 4640,12 კმ². უმაღლესი მწვერვალი — 672 მ - მთა ატუკი (Atuk).
მოსახლეობა — 1,3 ათ. ადამიანი (2000): ქალაქ გამბელში (Gambell) 649 ადამიანი, ქალაქ სავუნგაში  (Savoonga) — 643 ადამიანი. ძირითადი მოსახლეობაა — ესკიმოსები (იუტები, ალეუტები).
კუნძული ესკიმოსებით დასახლდა 200 წლის წინ. პირველი ევროპელი, რომელმაც იგი მოინახულა იყო ვიტუს ბერინგი, 1728 წელს.
რესურსები ინტერნეტში
კატეგორია:აშშ-ის კუნძულები
ნაგლიანთკარი
ნაგლიანთკარი — სოფელი დუშეთის მუნიციპალიტეტში (ბაზალეთის თემის საკრებულო), ბაზალეთის პლატოზე, ბაზალეთის ტბის აღმოსავლეთით. ზღვის დონიდან — 800 მეტრი, დუშეთიდან — 8 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 84 ადამიანი.
სქოლიო
კატეგორია:დუშეთის მუნიციპალიტეტის სოფლები
უილიამ ჰაიდ უოლასტონი
უილიამ ჰაიდ უოლასტონი (William Hyde Wollaston; დ. 6 აგვისტო 1766 — გ. 22 დეკემბერი 1828) — ინგლისელი ქიმიკოსი და ფიზიკოსი, რომელიც ცნობილია პალადიუმისა და როდიუმის აღმოჩენით. გამოიგონა კამერა-ლუციდა (1807) და ამრეკლი გონიომეტრი (1809). ლონდონის სამეფო საზოგადოების წევრი (1793). დაამთავრა კემბრიჯის უნივერსიტეტი (1788). მისი ძირითადი შრომები შეეხება ფიზიკის, ქიმიის, ასტრონომიის, მინერალოგიის, კრისტალოგრაფიისა და ბოტანიკის საკითხებს. გეოლოგიის დარგში დაწესებულია უოლასტონის მედალი.
რესურსები ინტერნეტში
კატეგორია:დაბადებული 6 აგვისტო კატეგორია:დაბადებული 1766 კატეგორია:გარდაცვლილი 22 დეკემბერი კატეგორია:გარდაცვლილი 1828 კატეგორია:ინგლისელი ქიმიკოსები კატეგორია:ინგლისელი ფიზიკოსები კატეგორია:ხელოვნებისა და მეცნიერების ამერიკული აკადემიის წევრები კატეგორია:ლონდონის სამეფო საზოგადოების წევრები კატეგორია:შვედეთის სამეფო მეცნიერებათა აკადემიის წევრები
ევა რუტკაი
ბიოგრაფია
ევა რუტკაი (დაბად.  ევა რაში) დაიბადა 1927 წლის 31 დეკემბერს ბუდაპეშტში. ევა ოჯახში მეექვსე შვილი იყო, თუმცა ზრდასრულ ასაკს მხოლოდ მან და მისმა ძმებმა ივანმა და ოტომ მიაღწიეს. ოჯახს გაჭირვებაში ცხოვრობდა. ევას ორი ძმა თეატრში  მსახიობად მუშაობდა. ევა მათ შეუერთდა, როდესაც მხოლოდ ორი წლის იყო. ძმასთან, ივანთან ერთად გამოდიოდა ბუდაპეშტის კომედიის თეატრის სცენაზე, შემდეგ მუშაობდა არტურ ლაკნერის საბავშვო თეატრში. იქ გაიცნო ისეთი ცნობილი უნგრელი მსახიობები, როგორებიც იყვნენ ლილი დარვასი და არტურ ზომლაი.
დამწყებმა მსახიობმა მიიქცია კომედიის თეატრის დირექტორის დანიელ იობმის ყურადღება და გაუფორმა კონტრაქტი 16 წლის ასაკში. ევა რუტკაი მუშაობდა კომედიის თეატრში გარდაცვალებამდე, 1986 წლამდე. გარდა მცირე პერიოდისა (1948 - 1951 წლები), როდესაც  ეროვნულ თეატრში თამაშობდა.
1948 - 1986 წლებში. მან მონაწილეობა მიიღო 50-ზე მეტ მხატვრულ ფილმში, თითქმის სამ ათეულ სატელევიზიო ფილმსა და სატელევიზიო სპექტაკლში.
მისი ბოლო სასცენო გამოსვლიდან ექვსი თვის შემდეგ, ევა რუტკაი გარდაიცვალა 1986 წლის 27 სექტემბერს. იგი დაკრძალეს ბუდაპეშტში ფარქაშრეთის სასაფლაოზე.
როლები თეატრში
ევა რუტკაის, როგორც პროფესიონალი თეატრის მსახიობის დებიუტი შედგა 1945 წელს კომედიის თეატრში ("ვიგსინჰაზი"), სადაც შეასრულა ემილის როლი ( ტ. უაილდერის "ჩვენი ქალაქი"). მსახიობს პოპულარობა, პირველ რიგში, ლირიკულმა როლებმა მოუტანა, რომელთა შორის უნდა აღინიშნოს, ლუიზა (ფ. შილერის "მოტყუება და სიყვარული" ), როქსანა (ე. როსტანდის "სირანო დე ბერჟერაკი" ), ნატაშა ( ინსცენირება პ. პავლენკოს რომანისა „ბედნიერება“).
დამახასიათებელი გარეგნობა, დახვეწილობა, შინაგანი გარდასახვის სიღრმე ევა რუტკაის შესაძლებლობას აძლევდა ეთამაშა ისეთი მნიშვნელოვანი პერსონაჟები როგორებიცაა: ნატაშა როსტოვა (ლ. ტოლსტოის "ომი და მშვიდობა"), ჯულიეტა ( უ. შექსპირი "რომეო და ჯულიეტა" ი) მეგი ( ტ. უილიამსი " კატა თუნუქის ცხელ სახურავზე " ) ან ზილია ( ე. ხალთაი "მდუმარე რაინდი"  ), ასევე  ფ. მოლნარაის  კომედიური პერსონაჟები.
ევა რუტკაის ბრწყინვალე დრამატული ნიჭის მთავარი მახასიათებლებია კაშკაშა ტემპერამენტი, გარდასახვის ხელოვნება, ფართო სამსახიობო დიაპაზონი.
კინო როლები
მარჯვნივ|მინი|272x272პქ| ევა რუტკაის საფლავი კინოეკრანებზე სრულად გამოიხატა მსახიობის აღნიშნული თვისებები. სახასიათო და კომედიურმა როლებმა მსახიობს დიდება და პოპულარობა არა მხოლოდ უნგრეთში, არამედ მის ფარგლებს გარეთაც მოუტანა. მათგან ყველაზე გამორჩეულია — იულიკა ფილმში "ლუდის ჭიქა" (1955), ვიკა ("შუაღამისას", 1957 წ.), კატია  — კომედიაში " ჩემი სისულელის ამბავი " (1965), მასწავლებელი მარტა ვეგი —  დეტექტივში " ცრუ იზაბელა " (1968), ლენკე — ფილმში " სინდბადი " (1971 წ. ).
პირადი ცხოვრება
1950 წელს ევა რუტკაი დაქორწინდა ეროვნული თეატრის მსახიობ მიკლოშ გაბორზე. წყვილს 1952 წელს შეეძინა ქალიშვილი იულია გაბორი.
1960 წელს, პაველ კოჰაუტის პიესის "ამგვარი სიყვარულის" რეპეტიციაზე მიშკოლცში, ევა რუტკაი შეხვდა გამოჩენილ უნგრელ მსახიობს ზოლტან ლათინოვიჩს. მსახიობებს ერთმანეთი შეუყვარდათ და ერთად ცხოვრობდნენ 1976 წლამდე,  ლათინოვიჩის გარდაცვალებამდე.
ლიტერატურა
კატეგორია:დაბადებული 31 დეკემბერი კატეგორია:დაბადებული 1927 კატეგორია:გარდაცვლილი 27 სექტემბერი კატეგორია:გარდაცვლილი 1986 კატეგორია:XX საუკუნის ქალი მსახიობები კატეგორია:უნგრელი მსახიობები კატეგორია:უნგრელი ქალი მსახიობები
ტარკანი
სქოლიო
კატეგორია:თურქი მომღერლები კატეგორია:თურქი მუსიკოსები კატეგორია:დაბადებული 1972 კატეგორია:დაბადებული 17 ოქტომბერი
დისენტისი
დისენტისი (Disentis) — თემი შვეიცარიაში, გრაუბიუნდენის კანტონში. მდებარეობს ზღვის დონიდან 1130 მ სიმაღლეზე. პირველად მოიხსენიება 765 წელს დესერტინის სახელწოდებით. კურორტი. განვითარებულია ზაფხულის ტურიზმი. არის ღირსშესანიშნაობები. 2010 წლის მონაცემებით დისენტისში ცხოვრობდა 2,045 ადამიანი.
რესურსები ინტერნეტში
კატეგორია:შვეიცარიის თემები
გრიგოლ IV (პაპი)
მინი|მარჯვნივ|გრიგოლ IV გრიგოლ IV (Gregorius PP. IV; დ. უცნობია — გ. 25 იანვარი, 844) — რომის პაპი 827– 844 წლებში.
გრიგოლ IV აირჩიეს 827 წლის 20დეკემბერს და იყო რომის პაპი გარდაცვალებამდე, 844 წლის 11 იანვრამდე.
გრიგოლმა ხელი შეუწყო არქიტექტურული ძეგლების აღდგენას, ასევე ყოველთა წმინდანთა დღის აღნიშვნას.
რესურსები ინტერნეტში
კატეგორია:რომის პაპები კატეგორია:პიროვნებები გაურკვეველი დაბადების თარიღით კატეგორია:გარდაცვლილი 25 იანვარი კატეგორია:გარდაცვლილი 844
ირლანდიური სამზარეულო
ირლანდიური სამზარეულო — ირლანდიის ტრადიციული სამზარეულო.
საჭმელი ძველ ირლანდიაში
ძველ ირლანდიურ ლიტერატურაში პერიოდულად აღიწერებოდა კერძები და სასმელები.
დუბლინის რაიონში, ტყეში, ვიკინგების დასახლებაში გატარებულმა გათხრებმა მნიშვნელოვანი ინფორმაცია მოგვაწოდა ქალაქის მცხოვრებლების კვების რაციონის შესახებ. რაციონი შედგებოდა მსხვილფეხა საქონლის, ღორის, ცხვრისა და თევზის ხორცისგან. მცენარეული საკვებიდან მოიხმარებოდა კენკრა, არაქისი. ნაცარქათამას თესლს მოიხმარდნენ ფაფის გასაკეთებლად.
შუა საუკუნეებში, კარტოფილის გამოჩენამდა, სოფლის მეურნეობაში დომინირებდა მეცხოველეობა. ხორცს მხოლოდ მდიდრები ფლობდნენ. ღარიბები იკვებებოდნენ რძით, ზეთით, ყველით, ქერითა და შვრიით. ხშირად მოიხმარდნენ მსვილფეხა საქონლის სისხლსა და ზეთში შერეულ რძეს (სისხლიანი რძე აგრეთვე პოპულარულია აფრიკულ ტომ მასაი).
ირლანდიის თანამედროვე სამზარეულო
thumb|320px|ირლანდიური რაგუ
XX საუკუნეში ირლანდიური სამზარეულო კონკურენციას განიცდიდა იტალიური, ინდური და ჩინური სამზარეულოების ფართო გავრცელების გამო. ირლანდიური სამზარეულოდან განსაკუთრებით პოპულარული იყო ირლანდიური რაგუ (მოშუშული ცხვრის ხორცი სტაფილოთი და ხახვით), კოდლი (კარტოფილითა და ხახვით მოშუშული ძეხვები და ბეკონი), ირლანდიური საუზმე და ბოქსტი
სქოლიო
კატეგორია:ირლანდიური სამზარეულო
ჯანდაცვა
მინი|[[სიცოცხლის ვარსკვლავი]] ჯანდაცვა (ჯანმრთელობის დაცვა) — სახელმწიფო, სოციალ–ეკონომიკურ, სამედიცინო და საზოგადოებრივ ღონისძიებათა სისტემა, რომლის მიზანია ადამიანთა ჯანმრთელობის დაცვა, დაავადებების თავიდან აცილება და მკურნალობა, სიცოცხლის გახანგრძლივება. ჯანდაცვა ზოგიერთ ქვეყანაში ეფუძნება უფასო სამედიცინო დახმარების და მედიცინის პროფილაქტიკური ღონისძიებების მიმართულებებს, სხვაგან - სახელმწიფოს მხრიდან იგი რეგლამენტირებულია ანტიეპიდემიური სამუშაოების ჩატარებით, ხოლო ძირითადი მომსახურება გადატანილია კერძო სექტორში.
ალბირი
ალბირი — სოფელი საქართველოში, ერედვის მუნიციპალიტეტში, ბელოთის თემში.
ბზიფის ქედი
ბზიფის ქედი — ქედი საქართველოში, აფხაზეთის ავტონომიურ რესპუბლიკაში. წარმოადგენს კავკასიონის სამხრეთ გვერდით ქედს, რომელიც მთავარ წყალგამყოფ ქედს გამოეყოფა მდინარეების ბზიფისა და ჩხალთის სათავეებთან.
ალბირი
ეტიმოლოგია
სოფლის პირვანდელი ქართული სახელია რბილი. ეწოდა მასთან ახლოს მდებარე რბილი კლდის გამო. მოგვიანებით დასახელება გადაკეთდა ოსური მოსახლეობის მიერ: ჯერ გახდა ლბირი (ასეა შესული „კავკასიის კალენდრის“ 1910 და 1912 წლის გამოცემებში), ხოლო შემდეგ — ალბირი. 1926 წლის აღწერაში ალტერნატიულ სახელად დასახელებულია ობოლი.
გეოგრაფია
მდებარეობს მდინარე ჩაბარუხისწყლის (პატარა ლიახვის შენაკადი) მარჯვენა ნაპირზე. ზღვის დონიდან 1800 მეტრი, ცხინვალიდან 50 კილომეტრი, გორიდან — 75 კილომეტრი.
ბზიფის ქედი
მიმართულია ზოგადად დასავლეთისაკენ და ბოლოვდება ბზიფის მარცხენა სანაპიროზე, მდინარე გეგის შესართავსა და სოფელ კალდახვარს შორის. სიგრძე დაახლოებით 75 კმ, სიგანე 26 კმ-მდეა. უმაღლესი წერტილია მწვერვალი კაპიშისტრა (3156 მ). მაღალი მწვერვალებია: ახიბოხი (2634 მ), ძიშრა (2623 მ), აკუგრა (2511 მ), ხიფსთა (2494 მ), ჭიფშირა (2380 მ), მუხურიშხა (2207 მ), აბაი (2188 მ) და სხვა. უღელტეხილებიდან მნიშვნელოვანია: აჭავჭარა (1795 მ) და დოუ (1390 მ). ბზიფის ქედის ჩრდილო ფერდობზე თანამედროვე მყინვარებია.
ჯანდაცვა
ჯანმრთელობის დაცვის მეთოდები, ინდივიდუალური და კომპლექსური პროფილაქტიკული ღონისძიებები, ბიოსფეროზე მეთვალყურეობისა და კონტროლის ხერხები, დაავადებათა დიაგნოსტიკისა და მკურნალობის მეთოდები ინტერნაციონალურია, მაგრამ ყოველი ქვეყნისათვის დამახასიათებელია ეროვნული თავისებურებები და ტრადიციები. ჯანდაცვის სრულფასოვნად განხორციელებისათვის აუცილებელია ძვირადღირებული მატერიალურ-ტექნიკური ბაზა, საავადმყოფოების და ამბულატორიულ-პოლიკლინიკური დაწესებულებების (პოლიკლინიკა, დისპანსერი, პროფილაქტორიუმი) ფართო ქსელი, სანიტარულ-ეპიდემიოლოგიური, დედათა და ბავშვთა დაცვის სამსახურები.
ბზიფის ქედი
ბზიფის ქედი იყოფა სამ ნაწილად. აღმოსავლეთი ნაწილი უმაღლესია, აგებულია ბაიოსური პორფირიტული წყებით, დაფარულია თანამედროვე მცირე მყინვარებით, ძველი გამყინვარების მკაფიო წარმონაქმნებით, შემოსილია ალპური მდელოებით. შუა ნაწილი უდაბლესია, აგებულია იურული წყებებით, დაფარულია ტყეებით. დასავლეთი ნაწილი შუალედური სიმაღლისაა (მთა ჯიშრა), აგებულია ქვედაცარცულ-ზედაიურული კირქვებით. ემჩნევა ძველი გამყინვარების ნიშნები. ინტენსიურადაა დაკარსტული, მოკლებულია ზედაპირულ ჰიდროგრაფიულ ქსელს.
ჯანდაცვა
რესურსები ინტერნეტში
კატეგორია:ჯანმრთელობა
ყარახიდირი
ყარახიდირი (Qaraxıdır) — სოფელი აზერბაიჯანში, გოქჩაის რაიონში. მოსახლეობის რაოდენობა  —     	1 435  კაცი.
ალბირი
ისტორია
რუსეთის იმპერიის შემადგენლობაში ყოფნის დროს შედიოდა თბილისის გუბერნიის გორის მაზრის მთიანი ოსეთის მონაკვეთში. საქართველოს სსრ ადმინისტრაციული დაყოფით — სამხრეთ ოსეთის ავტონომიური ოლქის ცხინვალის რაიონის აწრისხევის (1926 წლის აღწერით), მოგვიანებით კი ბელოთის სასოფლო საბჭოში (სოფსაბჭოში). ცხინვალის რაიონის შემადგენლობაში 1991 წლამდე დარჩა, მისი გაუქმების შემდე კი გორის რაიონს მიეკუთვნა. ქართულ-ოსური კონფლიქტის დაწყების შემდეგ, 1992 წლიდან, სოფელს აკონტროლებდა საქართველოს ცენტრალური ხელისუფლება. 2006 წლიდან ერედვის მუნიციპალიტეტშია. 2008 წლიდან ოკუპირებულია რუსეთის ფედერაციის მიერ და დე ფაქტოდ შედის სეპარატისტული სამხრეთ ოსეთის რესპუბლიკის შემადგენლობაში. ოსურად ეწოდება Æлбир (ალბირ) ან Сабантыхъæу (საბანთიყაუ).
მოსახლეობა
1908 წელს სოფელში ცხოვრობდა 43 კაცი (უმრავლესობა ოსი), 1911 წელს — 44 კაცი (ოსები). 1926 წლის აღწერის მიხედვით ალბირში დასახლებული იყო 9 კომლი და 51 სული, რომელთაგან ყველა ეთნიკურად ოსი იყო. 1989 წლის აღწერით სოფელში მუდმივი მოსახლეობა არ არის.
ოსური გვარებიდან აქ ცხოვრობდნენ სლანოვები (Слантæ).
სქოლიო
კატეგორია:ბელოთის თემის სოფლები კატეგორია:საქართველოს ოკუპირებული სოფლები
ყარახიდირი
რესურსები ინტერნეტში
კატეგორია:გოქჩაის რაიონის სოფლები
ბზიფის ქედი
ბზიფის ქედის აღოსავლეთ განშტოებას წარმოადგენს აფხაზეთის ქედი ანუ ჩხალთის ქედი, რომელიც გადაჭიმულია კავკასიონის მთავარი წყალგამყოფის პარალელურად. ბზიფის ქედის სამხრეთ მთისწინეთში, ივერიის მთის ჩრდილო კალთაზე, ზღვის დონიდან 220 მ სიმაღლეზე, მდებარეობს ახალი ათონის მღვიმე, რომლის სიგრძეა 3285 მ. ძინის უღელტეხილთან, ზღვის დონიდან 1975 მ-ზე მდებარეობს თოვლიანი უფსკრული, რომლის სიღრმე 1760 მ-ს შეადგენს.
ბზიფის ქედის სამხრეთ კალთებიდან სათავეს იღებს მდინარე კელასური, კარსტული მდინარე მჭიშთა, ხოლო აღმოსავლეთი კალთიდან მდინარე ააფსთა. ქედის ჩრდილო კალთაზეა მთის ტბა ფსიკვა, რომლის მაქსიმალური სიღრმე 15,5 მ აღწევს.
ბზიფის ქედის კალთები და ნაწილობრივ თხემიც 1800-2000 მ სიმაღლემდე ტყის უხვი მცენარეულობით არის შემოსილი; გაბატონებულია ფართოფოთლოვანი და წიწვოვანი ტყე. თხემზე ალპური მდელოებია.
კარლო აძელიო ჩამპი
კარლო აძელიო ჩამპი (Carlo Azeglio Ciampi; დ. 9 დეკემბერი 1920, ლივორნო, იტალია — გ. 16 სექტემბერი, 2016, რომი, იტალია) — იტალიელი პოლიტიკოსი. 1999-2006 წლებში იტალიის პრეზიდენტი. 1993-1994 წლებში იტალიის პრემიერ-მინისტრი. 2006 წლიდან სამუდამო სენატორი.
რესურსები ინტერნეტში
კატეგორია:იტალიელი პოლიტიკოსები კატეგორია:იტალიის პრეზიდენტები კატეგორია:იტალიის პრემიერ-მინისტრები კატეგორია:დაბადებული 9 დეკემბერი კატეგორია:დაბადებული 1920 კატეგორია:გარდაცვლილი 16 სექტემბერი კატეგორია:გარდაცვლილი 2016
ალფონსო VI (მრავალმნიშვნელოვანი)
ალფონსო VI შეიძლება იყოს:
ბაბლიძე
საკუთარი სახელი ბაბლიძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
კი-უესტი (ქალაქი)
thumb|300px|ქალაქი კი-უესტი კი-უესტი (ინგლ. Key West) — ქალაქი ამავე სახელწოდების კუნძულზე ფლორიდა-კისის არქიპელაგზე, ფლორიდის შტატის მონროს ოლქის ცენტრი; კონტინენტური აშშ-ის უკიდურესი სამხრეთი ქალაქი, 150 კმ-ით არის დაშორებული კუბისგან და ხმელეთს 11 კმ სიგრძის ხიდით უკავშირდება. 49 შტატს შორის (გარდა ჰავაისა), ეს ერთადერთი ქალაქია, სადაც არასდროს დარეგისტრირებულა 0°С-ზე ნაკლები ტემპერატურა. ზამთრის პერიოდში აშშ-ის ერთ-ერთი პოპულარობით გამორჩეული ზღვისპირა კურორტი.
კატეგორია:აშშ-ის ქალაქები კატეგორია:ფლორიდის კურორტები
ლეგოგინე
დემოგრაფია
2014 წლის აღწერის მონაცემებით სოფელში ცხოვრობს 195 ადამიანი.
სქოლიო
კატეგორია:სენაკის მუნიციპალიტეტის სოფლები
დელანდი (ფლორიდა)
დელანდი (DeLand) — ქალაქი აშშ-ში, ფლორიდის შტატში, ვოლუსიას რაიონში. 2010 წლის მონაცემებით ქალაქის მოსახლეობა 27 031 ადამიანს შეადგენს. ქალაქი დაარსდა 1876 წელს და ჰენრი ედისონ დელანდის სახელს ატარებს.
ფარცხანაყანევი
ფარცხანაყანევი — სოფელი საქართველოში, წყალტუბოს მუნიციპალიტეტში. სოფელში დგას შუა საუკუნეების ეკლესია.
გეოგრაფია
მდებარეობს იმერეთის დაბლობზე. ზღვის დონიდან 70 მეტრი, წყალტუბოდან 15 კილომეტრი. სოფელში გადის რკინიგზის ხაშური-სამტრედიის მონაკვეთი და სამტრედია-ქუთაისის საავტომობილო მაგისტრალი. სოფელში მოიპოვება თიხა.
ისტორია
წყაროებში პირველად მოიხსენიება XIII საუკუნეში ფარსმანაყანევის სახელწოდებით. სოფლის ტერიტორიაზე ჩატარებული არქეოლოგიური სამუშაოები ადასტურებენ, რომ იგი უძველესი დროიდანაა დასახლებული. სოფელში მდებარეობს ძველი წელთაღრიხვის I ათასწლეულით დათარიღებული ფარცხანაყანევის სამაროვანი და აღმოჩენილია განძი. ძვ.წ. VI-II საუკუნეებში აქ კოლხებს ჰქონდათ დიდი ციხე–ქალაქი ფარსმანევი, რომელიც ძვ.წ. 64 წელს რომაელებმა აიღეს და დაანგრიეს. მისი ამჟამინდელი სახელიც ამ უძველესი სახელწოდებიდან მომდინარეობს. 1926 წლისთვის მისი მოსახლეობა შეადგენდა 5600 ადამიანს, ხოლო ფართობი 45,7 კმ²-ს.
ცნობილი ადამიანები
სოფელში დაიბადა აკადემიკოსი შალვა ნუცუბიძე. აქვე მდებარეობს მისი სახლ-მუზეუმი.
სქოლიო
კატეგორია:წყალტუბოს მუნიციპალიტეტის სოფლები
A Bigger Bang
A Bigger Bang — ინგლისური როკ-ჯგუფ როლინგ სტოუნზის 22-ე ბრიტანული და 24-ე ამერიკული სტუდიური ალბომი. ეს არის პირველი სტუდიური ალბომი 1997 წლის ნამუშევრის, Bridges to Babylon შემდეგ. მისი პროდიუსერები არიან დონ ვასი და The Glimmer Twins.
ისტორია
ალბომის ჟღერადობა ჰგავს Some Girls-ის სტილისტიკას, თუმცა გამოიყენება უფრო თანამედროვე რითმები. სიმღერების ნაწილი ჩაიწერა მხოლოდ რიჩარდსის, ჯეგერისა და უოტსის მიერ, ვინაიდან ვუდი დრო და დრო ისვენებდა და მონაწილეობდა მხოლოდ 10 სიმღერის ჩაწერაში.
მიუხედავად იმისა, რომ პრესაში დაიწერა, თითქოს როლინგ სტოუნზი დაუბრუნდა თავის მუსიკალურ საწყისებს, მინიმალური ინსტრუმენტული გაფორმება, პირველი მიქსი და ბლუზური როკის ჰიბრიდი უფრო ახლოს არის თანამედროვე ჯგუფების ჟღერადობასთან.
ალბომს დადებითი შეფასება ხვდა წილად. დისკი აღიარებული იქნა როლინგ სტოუნზის საუკეთესო ნამუშევრად 1981 წლის Tattoo You-ს შემდეგ.
ალბომის პირველი სინგლი, Streets of Love/Rough Justice მოხვდა ბრიტანული სინგლების #15 პოზიციაზე. ამასობაში ალბომი მოხვდა #2 ადგილზე ბრიტანეთში, ხოლო აშშ და საფრანგეთში - #3 პოზიციაზე. თუმცა, მისი კომერციულ წარმატებას ადგილი არ ჰქონია. აშშ-ში მის სინგლებს ასევე არ ხვდა განსაკუთრებული წარმატება. მიუხედავად ყველაფრისა, გაყიდვების მიხედვით მან პლატინის სტატუსი შეიძინა და იმდენივე გაყიდული ასლი შეადგინა, რაც Bridges to Babylon-ის შემთხვევაში. 2006 წლის 31 მარტისათვის, EMI-ს თანახმად, გაიყიდა დისკის 2.4 მილიონი ასლი.